|  |  |  |  |  |
| --- | --- | --- | --- | --- |
| Številka: | 43001-226/2020-02 |  | oznaka naročila: | A-75/20 S  |
| Datum: | 24.08.2020 |  | MFERAC: | 2431-20-000893/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava projektne dokumentacije IZP in IZN ureditve GKP G9  Škofljica – Petrina** |

**JN005098/2020-B01 - A-75/20; datum objave: 13.08.2020**

**Datum prejema: 24.08.2020   13:10**

**Vprašanje:**

Iz navodili za pripravo ponudbe, vzorca pogodbe in specifikaciji del je razbrati, da naročnik naroča izdelava IZP in IZN projektne dokumentacije. V projektni nalogi pa so navedeni tudi ostali sklopi projektne dokumentacije (DGD in PZI), ki jih bo za potrebe izvedbe investicije v nadaljevanju potrebno izdelati. Glede na navedeno nas zanima, ali bo naročnik ločeno naročil projektno dokumentacijo (DGD in PZI) za odseke, kjer bodo predvidena gradbena dela (odseki, kjer ni predvideno vodenje po obstoječih cestnih površinah brez gradbenih posegov) in se ta del projektne naloge ne nanaša na to javno naročilo?

Ali je izvajalec v okviru tega javnega naročila dolžan pridobiti projektne pogoje na izdelan IZP?

Izdelovalec projektne dokumentacije ima po pogodbi 210 dni za izdelavo IZN dokumentacije. Zanima nas, ali se IZN izdela za vse odseke (vse variantne rešitve v projektni nalogi) kjer je predvideno vodenje po obstoječih cestnih površinah brez gradbenih posegov? Ali pa se IZN izdela le za odseke izbrane variante? Ali se najprej izbere med v projektni nalogi navedenimi variantami potek trase in potem le za izbrano varianto izdela IZN? Menimo, da bo za potrebe izbora variante potrebno pridobiti projektne pogoje na IZP projekt, zato predlagamo, da je tudi za IZN rok za izdelavo do 400 dni od uvedbe v delo.

V projektni nalogi za izdelavo IZP in tudi za izdelavo IZP, DGD in PZI projektne dokumentacije posameznih sklopov je navedeno, da je potrebno v sklopu priprave projektne dokumentacije izdelati tudi VARNOSTNI NAČRT, NAČRT GOSPODARJENJA Z GRADBENIMI ODPADKI, ELABORAT ZA PREPREČEVANJE IN ZMANJŠEVANJE EMISIJE DELCEV Z GRADBIŠČA, POPIS DEL IN PREDRAČUNSKI ELABORAT. Vsi našteti načrti in elaborati so skladno z zakonodajo del PZI projektne dokumentacije. Ti elaborati in načrti tudi niso del specifikacije del, ki je del razpisne dokumentacije. Kot že navedeno predvidevamo, da del projektne naloge, ki se nanaša na DGD oz. PZI za to javno naročilo ne velja in teh elaboratov in načrtov izvajalci ni potrebno izdelati?

Ali je potrebno elaborate navedene v specifikaciji (geodetski posnetek, geološko - geomehanski elaborat, HH študija, katastrski elaborat, dimenzioniranje voziščne konstrukcije) izdelati za vse variante ali le za izbrano varianto?

Ali se lahko IZN izdela na orto-foto posnetku ali mora biti izdelan na geodetskem načrtu?

V specifikacije JN je navedena postavka Verifikacija dokumentacije IZN. Zanima nas ali to zajema sodelovanje izvajalca v postopku verifikacije ali da mora izvajalec v ponudbo vključiti tudi strošek verifikatorja (in ga tudi sam zagotoviti oz. naročiti)?

**Odgovor:**

1. Naročnik naroča samo izdelavo dokumentacije IZN in IZP.
2. Izvajalec mora pridobiti projektne pogoje na izdelan IZP.
3. IZN mora izvajalec izdelati za vse variante iz projektnih nalog, kjer trasa poteka po obstoječih cestnih površinah.
4. Rok za izdelavo IZN ostane 210 dni od uvedbe v delo.
5. Ta razpis obravnava izdelavo dokumentacije IZN in IZP, za kar ni potrebna izdelava varnostnega načrta, načrta gospodarjenja z gradbenimi odpadki in elaborata za preprečevanje in zmanjšanje emisije delcev z gradbišča.
6. Elaborate, navedene v specifikaciji, je potrebno izdelati za vse variante.
7. IZN se naj izdela na geodetskem načrtu.
8. Pri verifikaciji dokumentacije se naj zajame sodelovanje izvajalca v postopku.